A Parrot cég egy olyan quadcoptert mutatott be, amely egy iPhone vagy egy iPod touch segítségével vezérelhető.Az AR.Drone nevű jármű integrált kamerájának és WLAN-moduljának köszönhetően valós időben képes felvételeket sugározni az okostelefonra. A Parrot az eszközt elsősorban játékfejlesztők számára készítette és azt reméli, hogy így még könnyebben ötvözhető lesz a számítógépes programokban a valóság és a virtuális valóság. A rendszer előnye, hogy a valós időben sugárzott képek akár azonnal elláthatók különböző effektekkel. Az AR rövidítés egyébként az Augmented Reality technológiára utal.A quadcopter egy központi pilótafülke köré épül és összesen négy propeller segítségével működik. Mindegyik propeller egy-egy külön motorhoz kapcsolódik és pont emiatt a jármű rendkívül könnyen irányítható. A Parrot Smart Piloting (PSP) nevű technika pedig kompenzálja a turbulenciákat. A quadcopternek két beépített kamerája van. Az egyiket a jármű alján helyezték el, ez képes a sebesség mérésére és ennek segítségével az AR.Drone stabilan mozog a levegőben. A másik integrált kamera elől található és közvetlenül az iPhone vagy az iPod touch készülékek kijelzőjére továbbítja a rögzített képet. A jármű irányítása, illetve a felvételek továbbítása a WLAN-modulon keresztül történik.Komoly szerep hárul az iPhone szenzoraira is, amelyek szintén részt vesznek az AR.Drone vezérlésében. Amennyiben az iPhone-t a felhasználó előredönti, a robot is előre repül. Az emelkedés, a süllyedés vagy a fordulás egyaránt az érintőképernyő segítségével hajtható végre. A jármű egyaránt használható a szabadban és az épületeken belül . Utóbbi esetén egy külön borítás védi a sérülésektől a propellereket, míg a szabadban való használatnál egy különleges formázott borítás igyekszik csökkenteni az erős szelek és a napsütés káros hatásait.A Parrot munkatársai szerint lehetőség lesz két quadcopter közötti légiharcra és már készül egy külön platform a játékfejlesztők számára. Az AR.Drone repüléseiről számos videó készült és elérhető el.